Barselona osmonini sariq rangdagi bulut qopladi

Barselona osmonini sariq rangdagi tutun qoplab oldi. Aniqlanishicha, sanoat hududida joylashgan korxonalarning biridan kimyoviy moddalar chiqib ketgan, deb xabar bermoqda La Vanguardia nashri.
Kimyoviy moddalar chiqishi oqibatida sariq rangdagi zaharli bulut hosil bo‘lgan. Voqea joyiga yetib kelgan qutqaruvchilar va o‘t o‘chiruvchilar kimyoviy modda chiqishini to‘xtatganlar.
Ma'lum qilinishicha, bulut real xavf solmagan. Voqea oqibatida hech kim jabrlanmagan. Biroq hukumat harakatlarni kimyoviy zararlanish xavfi vaqtidagi harakatlar rejasiga o‘tkazishga qaror qilgan.